stanford-oval/wikipedia huggingface dataset:
Jääkiekon SM-liigakausi 2008–2009
Muuta

Televisiosta SM-liigaa pystyi tällä kaudella seuraamaan joka tiistai ja torstai Canal+-kanavalta. Canal+ lähetti myös kerran kuussa lauantaisin ottelun. Myös Nelonen lähetti kerran kuukaudessa pelin, mutta myös semifinaalit ja loppuottelun.
Yhtenä kauden erikoisuutena oli HPK:n 10 ottelun vierasputki kauden aluksi. Syynä tähän oli HPK:n Rinkelinmäen 7 miljoonan euron halliremontti. Joukkueen maalivahtivalmentaja Jari Kaarela sanoi, että HPK sai asian tietoonsa jo toukokuussa. Kaarela toteaa myös, että vierassumaan olisi vaikeampi asennoitua, jos tilanteesta olisi ilmoitettu vasta kauden alussa.
Palkinnot

| Joukkuepalkinnot> Palkinto | Joukkuepalkinnot> Peruste | Joukkuepalkinnot> Saaja | Joukkuepalkinnot> Lähde | Joukkuepalkinnot> Lähde |
| --- | --- | --- | --- | --- |
| Kanada-malja | SM-liigan mestari | JYP |  |  |
| Harry Lindbladin muistopalkinto | runkosarjan voittaja | JYP |  |  |
| Aaro Kivilinnan muistopalkinto | paras seura | Blues |  |  |
| Hopealuistin | paras erikoistilannejoukkue | Blues |  |  |
Pelaajapalkinnot
| Palkinto | Peruste | Saaja | Joukkue | Lähde |
| Lasse Oksanen -palkinto | runkosarjan paras pelaaja |  Juuso Riksman | Jokerit |  |
| Jari Kurri -palkinto | pudotuspelien arvokkain pelaaja |  Pekka Tuokkola ja Sinuhe Wallinheimo | JYP |  |
| Kultainen kypärä | pelaajien valitsema paras pelaaja |  Juuso Riksman | Jokerit |  |
| Veli-Pekka Ketola -palkinto | runkosarjan pistepörssin voitto |  Kim Hirschovits | HIFK |  |
| Aarne Honkavaara -palkinto | runkosarjan paras maalintekijä |  Jussi Makkonen | HPK |  |
| Urpo Ylönen -palkinto | paras maalivahti |  Juuso Riksman | Jokerit |  |
| Pekka Rautakallio -palkinto | paras puolustaja |  Markus Seikola | Ilves |  |
| Jarmo Wasaman muistopalkinto | paras tulokas |  Teemu Hartikainen | KalPa |  |
| Raimo Kilpiö -palkinto | herrasmiespelaaja |  Sami Kapanen | KalPa |  |
| Matti Keinonen -palkinto | paras tehotilasto |  Olli Malmivaara | JYP |  |
| Veikkauksen Kultainen kypärä | pelaa eniten otteluita Kultainen kypärä päässään |  Juha-Pekka Haataja | Lukko |  |
| Juha Rantasila -palkinto | runkosarjan paras maalintekijä (puolustaja) |  Markus Seikola | Ilves |  |
Muut palkinnot
| Palkinto | Peruste | Saaja | Joukkue | Lähde |
| Unto Wiitala -palkinto | paras erotuomari |  Jari Levonen |  |  |
| Pentti Isotalo -palkinto | paras linjatuomari |  Juha Suoraniemi |  |  |
| Kultainen pilli | pelaajien äänestämä paras erotuomari |  Jari Levonen |  |  |
| Kalevi Numminen -palkinto | paras valmentaja |  Risto Dufva | JYP |  |
| Mestarijoukkueen valmentajapalkinto | mestarijoukkueen päävalmentaja |  Risto Dufva | JYP |  |
Lopputulokset

| Sija | Joukkue |
| --- | --- |
: JYP
: Kärpät
: KalPa
4.: Blues
5.: HPK
6.: Jokerit
7.: Pelicans
8.: TPS
9.: HIFK
10.: Ilves
11.: Tappara
12.: SaiPa
13.: Lukko
14.: Ässät
Aiheesta muualla

SM-liiga.fi (Arkistoitu – Internet Archive), viralliset sivut
Nelosen SM-liigasivusto. Videot: kaikki maalit, ottelukoosteet, top-5-videot. (Arkistoitu – Internet Archive)
Jääkiekon SM-liigan kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1970-luku |  |  |  |  |  | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2020-luku | 2020–21 | 2021–22 | 2022–23 | 2023–24 |  |  |  |  |  |  |
Mayday Parade

Mayday Parade vuonna 2014.
Mayday Parade on yhdysvaltalainen pop-punkyhtye Tallahasseesta Floridasta. Mayday Parade on ollut aktiivinen vuodesta 2005 lähtien. Mayday Parade soittaa pop-punk, alternative rock ja emo-musiikkia.
Yhtyeen nykyisiä jäseniä ovat Derek Sanders, Jeremy Lenzo, Alex Garcia, Brooks Betts ja Jake Bundrick. Entinen jäsen on Jason Lancaster. 
Mayday Paradelta on ilmestynyt kaksi studioalbumia, A Lesson In Romantics (2007), ja Anywhere But Here (2009), sekä yhden EP:n, Tales Told by Dead Friends (2006).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mayday Parade
Matjaž Smodiš

| Matjaž Smodiš |
| --- | --- |

Henkilötiedot
Koko nimi:  Matjaž Smodiš
Syntynyt: 13. joulukuuta 1979 (ikä 44) Trbovlje, Slovenian sosialistinen tasavalta, Jugoslavian sosialistinen liittotasavalta
Kansalaisuus:   Slovenia
Koripalloilija
Lempinimi:  Rocky
Pelipaikka:  Iso laitahyökkääjä
Pituus:  205 cm
Paino:  120 kg
Pelaajaura
Seurajoukkueet
1994–2000 2000–2003 2003–2005 2005–2011 2011–2012 2012–2013:   KK Krka  Virtus Bologna  Climamio Bologna  TsSKA Moskova  KK Cedevita  KK Krka
Maajoukkueet
1999–2011:   Slovenia
Aiheesta muualla
www.smodis.si
FIBA
Matjaž Smodiš (s. 13. joulukuuta 1979 Trbovlje) on slovenialainen ammattilaisuransa lopettanut koripalloilija.
Ura

Smodiš syntyi Trbovljessa, mutta muutti pian syntymänsä jälkeen Novo mestoon. Koulussa hänet tutustutettiin yleisurheiluun ja hän voittikin monta mitalia koulun mestaruuskisoissa. Vasta 10-vuotiaana hänet tutustutettiin koripalloon, jolloin hän rakastui lajiin. Smodiš siirtyi pelaamaan KK Krkaan ja 15-vuotiaana hän pääsi pelaamaan edustusjoukkueeseen. Kausi 1999-2000 oli hänen viimeisensä Sloveniassa ja samalla hän voitti Slovenian mestaruuden.
Kauden jälkeen Smodiš siirtyi Virtus Bolognaan, jossa hän voitti ensimmäisen Euroliiga-mestaruutensa. Kun joukkue voitti myös Italian-mestaruuden sekä Italian cupin, saavutti Smodiš ensimmäisen tripla-mestaruutensa. Kaudella 2001–2002 joukkue pääsi Euroliigan finaaliin saakka, mutta silloin Panathinaikos BC oli parempi. Kolmen Virtus-kauden jälkeen hän siirtyi Climamio Bolognaan. Climamio eteni Euroliigan loppuotteluun kaudella 2004–2005, mutta hävisi sen. Toisaalta kauden päätteeksi seura voitti Italian-mestaruuden.
Smodiksella oli vielä vuosi sopimustaan jäljellä, mutta hän siirtyi vuonna 2005 TsSKA Moskova, koska halusi pelata Ettore Messinan alaisuudessa. Moskovan joukkueessa hän voitti Euroliigan vuosina 2006 ja 2008. Lisäksi hän voitti jokaisena pelikautenaan Venäjän-mestaruuden. Smodiš lähti TsSKA Moskovasta kuuden pelikauden jälkeen ja siirtyi kaudeksi 2011–2012 KK Cedevitaan.
Aiheesta muualla

Euroliigan pelaajaprofiili (englanniksi)
Virallinen kotisivu (englanniksi)
Maurice de Germiny

Maurice de Germiny (s. 23. marraskuuta 1939 Saint-Maurice-du-Désert) on ranskalainen roomalaiskatolinen piispa. Hänet vihittiin papiksi 29. kesäkuuta 1974 ja nimitettiin Bloisin hiippakunnan johtoon 27. maaliskuuta 1997. Piispaksi vihkiminen seurasi 24. toukokuuta. Pääkonsekraattorina toimi Jean-Marie Lustiger, jota avustivat Pierre Marie Léon Augustin Plateau ja Henri Marie Raoul Brincard.
Matti Hurme

Matti Hurme (23. helmikuuta 1865 Lieto – 8. helmikuuta 1947) oli suomalainen kruununvouti.
Matti Hurmeen vanhemmat olivat maanviljelijä Antti Alikirri ja Fredrika Eufrosyne Jaakontytär. Hän pääsi ylioppilaaksi 1890 Turun lyseosta ja suoritti kameraalitutkinnon vuonna 1894.
Hurme oli senaatin talousosastolla ylimääräisenä kopistina vuodesta 1899. Hänestä tuli Uudenkaupungin kaupunginvouti vuonna 1900 ja kaupunginviskaali 1902. Hurme oli sitten kruununnimismiehenä Pöytyällä vuodesta 1904, sen jälkeen Hartolassa ja Hauholla ja lopuksi vuodesta 1909 alkaen Hausjärvellä. Hän toimi Hauhon kihlakunnan kruununvoutina 1914–1932 eläkkeelle siirtymiseensä saakka. Tämän jälkeen Hurme toimi kunnallisena alkoholitarkastajana Riihimäellä. Hänet valittiin Riihimäki-Seuran puheenjohtajaksi vuonna 1938.
Kruununvoutina toimiessaan Hurme joutui vuonna 1917 pitämään poliisitutkimuksen paikan päällä Mommilan veriteoista ja taistelusta suojeluskuntalaisten ja venäläisten matruusien välillä. Hän julkaisi vuonna 1937 tästä aiheesta kirjan Mommila täydennettyään tutkimuspöytäkirjoja haastatteluilla.
Matti Hurme oli naimisissa vuodesta 1899 Saima Irene Kahilaisen kanssa.
Julkaisuja

Mommila. WSOY 1937
Mauri Virtanen

Mauri Virtanen (22. toukokuuta 1929 Ulvila – 28. maaliskuuta 2005 Turku) oli suomalainen pappi ja tietokirjailija. Hänen tuotantonsa sisältää muun muassa Kokemäenjoen laaksoa käsittelevän paikallishistoriikin Joen kansaa sekä Helsingin Siltasaaren kaupunginosaa käsittelevän teoksen Siltasaari – ennen ja nyt.
Teokset

Koulun rukouskirja.  (Maija Saaren kanssa)  Helsinki:  Valistus, 1953.
Siltasaari – ennen ja nyt.  Helsinki:  Siltasaariseura, 1993.  ISBN 952-90508-8-7.
Joen kansaa – ajan virrassa.  Helsinki:  Töölöläisen kulttuurikerho, 1999.  ISBN 952-91085-8-3.
Siltasaari: pääkaupunkimme toinen keskus.  Helsinki:  Siltasaariseura, 2003.  ISBN 952-91646-1-0.
Kulttuurimme juuret: uusi näkökulma kristinuskon tulosta Suomeen.  Helsinki:  Töölöläisen kulttuurikerho, 2004.  ISBN 952-91794-5-6.
Marko Pyhtilä

Marko Pyhtilä (s. 1970) on nykykulttuurin tutkimuksesta väitellyt filosofian tohtori ja kirjailija, jonka näytelmiä ovat esittäneet Jyväskylän Teatteri Poleemi, Helsingin Teatteri Poleemi sekä Teatteri Vastavoima Jyväskylässä. Pyhtilä on syntynyt Raahessa, väitellyt tohtoriksi 2005 Jyväskylässä ja asunut vuodesta 2009 Prahassa. Pyhtilän isoisä oli raahelainen taidemaalari Paavo Pyhtilä (1927-2019).
Pyhtilä on soittanut kitaraa, säveltänyt ja levyttänyt yhtyeissä King Surfers, Liimapäät sekä Selkkaus. Hän on myös säveltänyt musiikkia televisiosarjaan Hälytysvalot (1993) sekä omiin musikaalinäytelmiinsä. Hän on opiskellut elokuvantekemistä, kirjoittamista, kirjallisuutta ja filosofiaa.
Teokset > Kirjat

Turania (Kovasana, 2022) romaani
Kadonneen mestarin tapaus (Kovasana, 2020) romaani
Kansainväliset situationistit (Like, 2005) tietokirja
Taiteen kritiikki ja kritiikin taide - länsimaisen kulttuurinihilismin lyhyt historia (Like, 1999) tietokirja
Maalaiselämää (Mainoskimppa, 1987) sarjakuvakirja
Teokset > Näytelmät

Silta (2009)
Pornomusikaali (2008)
Brändi (2005)
Kaikki rakastaa kettutyttöä (2002)
Aiheesta muualla

Pyhtilän artikkeli
Match Point

| Match Point |
| --- | --- |

Ohjaaja:  Woody Allen
Käsikirjoittaja:  Woody Allen
Tuottaja:  Letty Aronson Gareth Wiley Lucy Darwin Charles H. Joffe
Säveltäjä:  Georges Bizet
Kuvaaja:  Remi Adefarasin
Leikkaaja:  Alisa Lepselter
Pääosat:  Jonathan Rhys Meyers Scarlett Johansson Emily Mortimer Matthew Goode Brian Cox Penelope Wilton Ewen Bremner James Nesbitt Rupert Penry-Jones
Valmistustiedot
Valmistusmaa:   Iso-Britannia
Tuotantoyhtiö:  DreamWorks Icon Productions
Levittäjä:  DreamWorks Netflix
Ensi-ilta:   12. toukokuuta 2005 (Cannesin elokuvajuhlat)   6. tammikuuta 2006
Kesto:  124 minuuttia
Alkuperäiskieli:  Englanti
Budjetti:  15 milj. USD
Tuotto:  85 306 374 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Match Point on vuonna 2005 ensi-iltansa saanut draamatrilleri, jonka on ohjannut ja käsikirjoittanut Woody Allen. Elokuvan pääosissa ovat Jonathan Rhys Meyers, Scarlett Johansson, Emily Mortimer, Matthew Goode, Brian Cox ja Penelope Wilton.
Juoni

Ohjaajalle epätyypillisessä tyylikkäässä ja vakavassa jännityselokuvassa entinen tennisammattilainen Chris Wilton pääsee englantilaisen yläluokan piireihin, kun hän kihlautuu varakkaan oppilaansa kanssa. Sitten Chris tutustuu morsiamensa veljen kautta kauniiseen amerikkalaistyttöön ja pettää vaimoaan tämän kanssa. Lopulta epätoivoinen Chris alkaa suunnittelemaan julmaa rikosta.
Näyttelijät

| 0 | 1 | 2 |
| --- | --- | --- |
|  Jonathan Rhys Meyers  | … |  Chris Wilton   |
|  Scarlett Johansson  | … |  Nola Rice   |
|  Emily Mortimer  | … |  Chloe Hewett Wilton   |
|  Matthew Goode  | … |  Tom Hewett   |
|  Brian Cox  | … |  Alec Hewett   |
|  Penelope Wilton  | … |  Eleanor Hewett   |
|  Ewen Bremner  | … |  tarkastaja Dowd   |
|  James Nesbitt  | … |  etsivä Banner   |
|  Margaret Tyzack  | … |  Nicole Eastby   |
|  Colin Salmon  | … |  Ian   |
|  Simon Kunz  | … |  Rod Carver   |
|  Morne Botes  | … |  Michael   |
|  Rupert Penry-Jones  | … |  Henry   |
|  Rose Keegan  | … |  Carol   |
|  Miranda Raison  | … |  Heather   |
|  Zoe Telford  | … |  Samantha   |
|  Alexander Armstrong  | … |  Mr. Townsend   |
Aiheesta muualla

Match Point Internet Movie Databasessa (englanniksi)
Mark Morton

| Mark Morton |
| --- | --- |
 Mark Morton Lamb of Godin kanssa With Full Force -festivaaleilla vuonna 2007.
Henkilötiedot
Syntynyt: 25. marraskuuta 1972  Williamsburg 
Muusikko
Tyylilajit:  groove metal 
Soittimet:  kitara 
Aiheesta muualla
www.markmortonmusic.com
  [ Muokkaa Wikidatassa ] [ ohje ]  
Mark Duane Morton (s. 25. marraskuuta 1972) on yhdysvaltalaisen metalliyhtye Lamb of Godin toinen kitaristi. Morton toimii yhtyeen soolokitaristina, vaikka yhtyeen uusinta levyä, vuoden 2006 Sacramentia ennen soolo-osuudet studiossa usein hoitikin vieraileva kitaristi, kuten entinen Megadeth-kitaristi Chris Poland. Morton on hoitanut yhtyeen live-esiintymisissä vierailevien kitaristien soolo-osuudet. Lisäksi Sacramentin myötä yhtyeen kappaleet alkoivat sisältää enemmän kitarasooloja ja -melodioita, jotka ovat antaneet Mortonin soolokitaristitittelille enemmän arvoa.
Ura

Morton oli mukana perustamassa Lamb of Godin kantamuotoyhtyettä Burn the Priestiä Lamb of Godissa soittavien basisti John Campbellin ja rumpali Chris Adlerin kanssa. Vuonna 1999 yhtye muotoutui nykyiseen Lamb of God -muotoonsa, jolloin siihen liittyi myös yhtyeessä nykyään soittava Mortonin kitaristipari Willie Adler.
Ensimmäisellä albumillaan Lamb of Godin kanssa Morton on nimetty albumin kansilehteen toisella nimellään Duane. Morton on soittanut jokaisella yhtyeen albumilla. Morton on kirjoittanut useita Lamb of Godin arvostettuja kappaleita, kuten Sacrament-albumin kolmannen kappaleen Redneckin, josta on tehty myös musiikkivideo.
Diskografia > Burn the Priest

Burn the Priest (1998)
Diskografia > Lamb of God

New American Gospel (2000)
As the Palaces Burn (2003)
Ashes of the Wake (2004)
Sacrament (2006)
Wrath (2009)
Resolution (2012)
VII: Sturm und Drang (2015)
Aiheesta muualla

Wikimedia Commonsissa on kuvia tai muita tiedostoja aiheesta .
Lamb of Godin virallinen kotisivu
Maurice van den Bemden

| Mitalit> Maa:   Belgia.Miesten maahockey. Olympialaiset  | Mitalit> Maa:   Belgia.Miesten maahockey. Olympialaiset  | Mitalit> Maa:   Belgia.Miesten maahockey. Olympialaiset  | Maa:   Belgia> Miesten maahockey. |
| --- | --- | --- | --- |
|  Pronssia | Antwerpen 1920 | joukkuekilpailu |  |
Maurice van den Bemden (1898 – ?) oli belgialainen maahockey- sekä tennispelaaja ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä maahockeyssa pronssia saaneeseen joukkueeseen. Lisäksi hän osallistui samoissa kisoissa sekä tenniksen kaksin- että nelinpeliin.
Mathias Clason

Mathias Clason (30. heinäkuuta 1963 Oslo – 11. toukokuuta 2020 Billiesholm) oli ruotsalainen lavastaja, puvustaja, näytelmäkirjailija ja libretisti.
Clason aloitti uransa pukusuunnittelijana 20-vuotiaana ja toimi myöhemmin myös lavastajana. Hän työskenteli ooppera-, baletti-, teatteri- ja musikaalituotannoissa sekä Ruotsissa että kansainvälisesti. Clason palkittiin Guldmaskenilla hänen puvustuksestaan Skönheten och odjuret -tuotantoon Göta Lejon -teatterissa. Hän työskenteli lisäksi muun muassa Richard Wagnerin koko Nibelungin sormuksen tuotannossa Dalhallassa.
Clason laati libreton Thomas Lindahlin säveltämään koko perheen oopperaan Karlsson på taket (Katto-Kassinen). Hän oli myös Paula af Malmborg Wardin oopperan Kärlekskriget libretisti ja lavastaja. Clason kirjoitti näytelmät Jenny Lind ja Ett isberg i Medelhavet. Hän kuoli vuonna 2020 pitkään sairastettuaan.
Mbere

Mbere on bantukieli, jota puhutaan Kongon tasavallassa ja Gabonissa. Suorat todisteet puuttuvat, mutta koko etnisen puhujayhteisön uskotaan käyttävän kieltä äidinkielenä. Mbereä ei tiedetä opetettavan kouluissa. Kielen tilanne on vakaa eli vaikka sitä ei käytetä virallisissa yhteyksissä, kotona ja puhujayhteisössä on edelleen normina, että kaikki lapset oppivat ja käyttävät kieltä.
Kieltä puhuvat Gabonin ja Kongon tasavallan mberet. Sillä on yhteensä 231 000 puhujaa, joista 127 000 asuu Kongon tasavallassa ja 104 000 Gabonissa.
Katariina Aragonialainen

| Katariina Aragonialainen |
| --- | --- |
 Lucas Horenbout, Katariina Aragonialainen. Virallinen muotokuva Englannin kuningattarena.
Englannin kuningatar
Valtakausi:  11. kesäkuuta 1509 – 23. toukokuuta 1533
Kruunajaiset:  24. kesäkuuta 1509

Syntynyt:  16. joulukuuta 1485 Alcalá de Henares, Espanja
Kuollut:  7. tammikuuta 1536 (50 vuotta) Cambridgeshire , Englanti
Puoliso:  Henrik VIII
Lapset:  Maria I
Suku:  Trastámara
Isä:  Ferdinand II
Äiti:  Isabella Katolilainen
Uskonto:  katolilainen
Nimikirjoitus:  
Katariina Aragonialainen (engl. Catherine of Aragon, esp. Catalina de Aragón y Castilla; 16. joulukuuta 1485 Alcalá de Henares, Espanja – 7. tammikuuta 1536 Cambridgeshire, Englanti) oli Englannin kuningatar ja Henrik VIII:n ensimmäinen puoliso.
Henrik VIII yritti saada 24 vuotta kestäneen avioliittonsa Katariinan kanssa mitätöityä osin siksi, että kaikki poikalapset olivat kuolleet pieninä ja kaikkiaan kuudesta lapsesta vain yksi, prinsessa Maria, oli elossa aikana, jolloin yksikään nainen ei ollut vielä noussut valtaistuimelle. Paavi Klemens VII epäsi avioliiton mitätöinnin.
Paavin kieltäytyminen sai aikaan ketjureaktion, joka sai Henrikin lopulta katkaisemaan suhteensa katoliseen kirkkoon voidakseen naida Anna Boleynin, jotta saisi perijäkseen poikalapsen turvaamaan Tudorin dynastian. Katariina ei hyväksynyt avioeroa, vaan piti itseään kuningattarena kuolemaansa asti.
Suku, Aragonian ja Kastilian infanta (prinsessa)

Katariina syntyi vuonna 1485 Alcalá de Henaresissa nuorimpana Aragonian kuninkaan Ferdinand II:n ja Kastilian kuningattaren Isabella Katolilaisen viidestä aikuiseksi eläneestä lapsesta. Hän oli myös Juhana Gentin lapsenlapsenlapsenlapsi ja siten sukua Englannin kuningas Henrik VII:lle ja tämän vaimolle, Yorkin Elisabetille. Lapsuudessaan Katariina sai erinomaisen koulutuksen ja puhui muun muassa sujuvasti latinaa.
Hänellä oli neljä sisarusta, joista vanhin sisar Isabella Aragonialainen (1470–1498) avioitui 1. Portugalin prinssi Afonson kanssa, ei jälkeläisiä; avioitui 2. Portugalin kuningas Emanuel I:n kanssa, poika Miguel de la Paz (1489–1500); vanhin veli Juan Asturian ruhtinas (1478–1497) avioitui Margareeta Itävaltalaisen, tulevan keisari Maksimilian I:n tyttären kanssa, kuoli 19-vuotiaana ilman perillistä. Nuori vaimo synnytti puoli vuotta myöhemmin kuolleena syntyneen tyttären; vanhempi sisar Johanna Kastilialainen (1479–1555) avioitui Burgundin herttua Filip Komean kanssa ja heillä oli kuusi lasta ja vanhempi sisar Maria Aragonialainen (1482–1517) avioitui Portugalin kuningas Emanuel I:n, sisarensa lesken kanssa, heillä oli kymmenen lasta.
Ensimmäinen avioliitto, Walesin prinsessa

Katariina Aragonialainen avioitui prinssi Arthurin, Henrik VII:n vanhimman pojan kanssa vuonna 1501. Walesin prinssinä Arthur lähetettiin Ludlow’n linnaan Walesin rajalle valvomaan Walesin neuvostoa, ja Katariina seurasi aviomiestään. Muutamaa kuukautta myöhemmin kumpikin sairastui alueella riehuvaan hikitautiin, johon Arthur kuoli. Katariina sai toivuttuaan tietää olevansa leski, mutta todisti, ettei avioliittoa ollut koskaan pariskunnan nuoren iän vuoksi pantu täytäntöön. Paavi Julius II myönsi erivapauden, jotta Katariina saattoi mennä naimisiin Arthurin nuoremman veljen, tulevan Henrik VIII:n kanssa. Sotkuisten neuvottelujen ja Euroopan kuninkaallisten valtapelin vuoksi kihlaus ei kuitenkaan edennyt avioliittoon, ja Walesin prinssi Henrik purki kihlauksen isänsä vaatimuksesta.
Lapset

Katariinalle ja Henrikille syntyi kuusi lasta, joista yksi eli aikuisikään asti:
tytär (31. tammikuuta 1510), keskenmeno noin raskauden kuudennella kuukaudella. Katariinalle kerrottiin, että hän oli odottanut kaksosia ja että toinen lapsi oli vielä elossa, joten keskenmeno pidettiin salassa, kun hän valmistautui synnytykseen. Toista lasta ei syntynyt.
Henrik, Cornwallin herttua (1. tammikuuta 1511 – 22. helmikuuta 1511), kuoli äkillisesti alle kaksikuisena ilman kirjattua kuolinsyytä
poika (n. 17. syyskuuta 1513), keskenmeno tai kuolleena syntynyt tai eli muutaman tunnin
poika (marras/joulukuu 1514), syntyi kuolleena. Kardinaali Wolsey kirjoitti kirjeessään 15. marraskuuta, että Katariina "synnyttää pian." Kahdessa kirjeessä joulukuussa mainitaan Katariinan menettäneen lapsen.
Maria (18. helmikuuta 1516 – 17. marraskuuta 1558), Englannin kuningatar Maria I
tytär (10. marraskuuta 1518), syntyi kuolleena
Viimeiset vuodet

Katariina kieltäytyi hyväksymästä avioeroa, mutta joutui lähtemään hovista. Hänet erotettiin tyttärestään (joka julistettiin aviottomaksi) ja lähetettiin asumaan syrjäisiin linnoihin vaatimattomissa oloissa sen toivossa, että hän alistuisi välttämättömään. Mutta hän ei koskaan hyväksynyt avioeroa ja hänen viimeisen kirjeensä allekirjoituksena oli ”kuningatar Katariina”. Siihen mennessä hän oli saanut tietää Henrikin ja Anna Boleyn avioliiton joutuneen vaikeuksiin, eikä hän koskaan lakannut toivomasta, että kuningas palaisi vielä hänen luokseen.
Katariina kuoli syöpään Kimboltonin linnassa 7. tammikuuta 1536 ja hänet haudattiin Peterborough’n katedraaliin Walesin leskiprinsessalle eikä kuningattarelle kuuluvin menoin. Katariinan balsamoija kertoi Katariinan lääkärille, että kuningattaren sydän oli ollut läpikotaisin musta, mikä sai ihmiset uskomaan, että Anna Boleyn oli myrkyttänyt kuningattaren. Anna juhli Katariinan kuolemaa. Henrik ei ollut läsnä hänen hautajaisissaan, eikä antanut prinsessa Mariankaan osallistua äitinsä hautajaisiin.
Peterborough’n katedraalin kävijät voivat käydä Katariinan haudalla, joka on usein koristeltu kukin ja joka kantaa nimeä ”kuningatar Katariina”. Peterborough’n ystävyyskaupunki on Alcalá de Henares, kuningatar Katariina Aragonialaisen syntymäkaupunki. Vaikka Katariina oli yksi Henrikin kaikkiaan kuudesta vaimosta, hän oli kuninkaan vaimo ja Englannin kuningatar kaikkein pisimpään. Heidän avioliittonsa kesti 24 vuoden ajan, kunnes Henrik nai Anna Boleynin. Hän oli myös Englannin kuningatar pitempään kuin muut Henrikin vaimot yhteensä.
Katariina Aragonialainen elokuvissa, televisiossa ja kirjallisuudessa > Elokuvissa

Henry VIII (1911, perustui William Shakespearen näytelmään), Katariinana Violet Vanburgh
Anna Boleyn, (1919), Katariinan roolissa saksalainen Hedwig Pauly-Winterstein
The Sword and the Rose (elokuva Mary Tudorin romanssista Suffolkin herttua Charles Brandonin kanssa), Katariinan roolissa Rosalie Crutchley
Anne of the Thousand Days (1969), Katariinana kreikkalainen Irene Papas
Henrik VIII:n kuusi vaimoa (1972), Katariinan roolissa Frances Cuka ja kuninkaana Keith Michell
Kuningattaren sisar (2008), Katariinan roolissa Ana Torrent.
Katariina Aragonialainen elokuvissa, televisiossa ja kirjallisuudessa > Televisiossa

Henrik VIII:n kuusi vaimoa (1970, draamasarja), Katariinan roolissa Annette Crosbie ja kuninkaana Keith Michell
The Six Wives of Henry VIII (2001, David Starkeyn neliosainen dokumenttisarja), Katariinana Annabelle Dowler
The Other Boleyn Girl (2003), Katariinana Yolanda Vasquez paljon virheitä sisältäneessäkenen mukaan? televisiodraamassa
Henry VIII (2003, kaksiosainen draamasarja), Katariinan roolissa Assumpta Sema, kuninkaana Ray Winstone ja Anna Boleynina Helena Bonham Carter
Tudors (2007–), draamasarjan päähenkilönä Henrik VIII ja Katariinan roolissa Maria Doyle Kennedy
The Spanish Princess, Espanjalainen prinsessa (2019–2020), Katariinan roolissa Charlotte Hope.